CELEX: 62008CN0379
Language: et
Date: 2008-08-21 00:00:00
Title: Kohtuasi C-379/08: Eelotsusetaotlus, mille esitas 21. augustil 2008 Tribunale Amministrativo Regionale per la Sicilia (Itaalia) — ERG Raffinerie Mediterranee SpA jt versus Ministero dello Sviluppo Economico jt

22.11.2008   
            
            
               ET
            
            
               Euroopa Liidu Teataja
            
            
               C 301/14
            
         Eelotsusetaotlus, mille esitas 21. augustil 2008 Tribunale Amministrativo Regionale per la Sicilia (Itaalia) — ERG Raffinerie Mediterranee SpA jt versus Ministero dello Sviluppo Economico jt
   (Kohtuasi C-379/08)
   (2008/C 301/27)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Sicilia
   Põhikohtuasja pooled
   
      Kaebuse esitaja: ERG Raffinerie Mediterranee SpA jt
   
      Vastustaja: Ministero dello Sviluppo Economico jt
   Eelotsuse küsimused
   
               1.
            
            
               Kas keskkonnakahju heastamist reguleeriva ühenduse direktiiviga (21. aprilli 2004. aasta direktiiv 2004/35/EÜ (1) ja täpsemalt II lisa ning artikliga 7) on vastuolus siseriiklikud õigusnormid, mis võimaldavad ametiasutustel nõuda „keskkonnakahju mõistliku heastamise viisina” selliseid sekkumisi keskkonnamaatriksitesse (kõnesolevas asjas põhjavee „füüsiline eraldamine” kogu ranniku ulatuses), mis on menetlusosaliste osalusel läbi viidud uuringu alusel algselt kokku lepitud ja juba heaks kiidetud, rakendatud ning täitmisel olevatest sekkumistest erinevad ja nende suhtes täiendavad?
            
         
               2.
            
            
               Kas keskkonnakahju heastamist reguleeriva ühenduse direktiiviga (21. aprilli 2004. aasta direktiiv 2004/35/EÜ ja täpsemalt II lisa ning artikliga 7) on vastuolus siseriiklikud õigusnormid, mis võimaldavad ametiasutustel kehtestada sellised nõuded omal algatusel, hindamata: kohaspetsiifilisi tingimusi ja rakendamise kulusid võrreldes mõistlikult ettenähtava kasuga, võimalikku või tõenäoliselt kaasnevat kahju, ebasoodsat mõju tervisele ja avalikule julgeolekule ning rakendamiseks kuluvat ajavahemikku?
            
         
               3.
            
            
               Kas keskkonnakahju heastamist reguleeriva ühenduse direktiiviga (21. aprilli 2004. aasta direktiiv 2004/35/EÜ ja täpsemalt II lisa ning artikliga 7) on vastuolus siseriiklikud õigusnormid, mis võimaldavad ametiasutustel kehtestada sellised nõuded omal algatusel, nende alade — sh Priolo riikliku tähtsusega ala — õiguspärase kasutamise eeltingimusena, mida saneerimine otseselt ei puuduta, sest need on kas saneeritud või ei ole saastatud?
            
         
      (1)  ELT L 143, lk 56.